མི་སྣ་གཉིས་ཀྱི་འཚོ་བ་དེ་སློབ་སྦྱོང་དང་ཡང་ན་འབད་འབུངས་གཅིག་པུས་གྲུབ་པ་མིན་པར།དེ་དག་གི་བར་གསེང་སོ་སོ་ན་རྡུང་རེས་བྱེད་པའམ་ཆང་འཐུང་བའམ་འཁྱུད་སྦྱོར་བྱེད་པའམ་མཆུ་སྦྱོར་བྱེད་པ་སོགས་ཀྱིདོན་སྙིང་མེད་པའི་འཚོ་བམང་དུ་ཡོད་པ་འདི།སྤྱོད་ལམ་པ་ཞིག་གི་མིག་ངོར་ཆེས་མི་མཛེས་པ་ཞིག་ཡིན་ཀྱང་།འདི་ནི་མིའི་གཤིས་ཀ་ལས་ཟོག་གི་རང་བཞིནམངོན་པ་ཞིག་ཡིན་པས།རྩོམ་རིག་ནི་མིའི་རིག་པ་ཡིན་པའི་ཆ་ནས་བལྟས་ན་རྩོམ་ལ་གསོན་ཉམས་འདོན་བྱེད་དུ་གྱུར་འདུགལྷག་པར་དུ་དངོས་ཡོད་ཀྱི་འཚོ་བའི་ཁྲོད་ན་གོང་གིབཙོག་སྤྱོདདེ་དག་མིའི་གཤིས་དང་འཚོ་བའི་གཤིས་སུ་གྲུབ་འདུག་པས།དོན་གྱིས་དེ་དག་དགོས་མེད་ཅིག་ཏུ་མི་འགྱུར་བར།མི་མི་རུ་སྒྲུབ་བྱེད་ཀྱི་རྟགས་ཡང་དག་ཅིག་ཏུ་གྱུར་འདུགང་ཡི་ཨ་ཕ་གཉིསལ་མཚོན་ན་དེ་ལྟའི་བཙོག་སྤྱོད་འབྲི་བ་དབང་བོའི་སྤྲོ་བ་ལྷུར་ལེན་པའི་ཆེད་མ་ཡིན་ལ།ལྷག་པར་དུགསང་མཚརགྱི་ཆ་ཞིག་རྩོམ་གྱི་སྟེང་ལ་མི་འབྱོར་བཞིན་དུ་སྦྱར་བ་ཞིག་མིན་པར།འབྲི་ཐབས་ཀྱི་ཆ་ནས་ཚད་ཡོད་པའི་སྒོ་ནས་འཚོ་བའི་གྲུབ་ཆ་ལྷུན་གྱིས་གྲུབ་པའི་ཚུལ་དུ་བྲིས་འདུག་པ་འདི་ཆེས་ལེགས་ཤིང་མཚར་བའི་གནས་སོ།